Document ID: 32009R0175

32009R0175
L 062/1
SLUŽBENI LIST EUROPSKE UNIJE
05.03.2009.
UREDBA VIJEĆA (EZ) br. 175/2009
od 5. ožujka 2009.
o izmjeni uredbe (EZ) br. 1210/2003 o određenim posebnim ograničenjima gospodarskih i financijskih odnosa s Irakom
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegove članke 60. i 301.,
uzimajući u obzir Zajedničko stajalište Vijeća 2009/175/ZVSP od 5. ožujka 2009. o izmjeni Zajedničkog stajališta 2003/495/ZVSP o Iraku (1),
uzimajući u obzir prijedlog Komisije,
budući da:
(1)
U skladu s Rezolucijom Vijeća sigurnosti UN-a br. 1483 (2003), člankom 2. Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom (2), utvrđuju se posebni aranžmani vezano uz plaćanje nafte, naftnih derivata i prirodnog plina izvezenih iz Iraka, dok se člankom 10. te Uredbe utvrđuju posebni aranžmani vezano uz imunitet od sudskih postupaka određene iračke imovine. Navedeni posebni aranžmani primjenjivali su se do 31. prosinca 2008.
(2)
Rezolucijom Vijeća sigurnosti UN-a br. 1859 (2008) i Zajedničkim stajalištem 2009/175/ZVSP utvrđuje se da se oba navedena posebna aranžmana primjenjuju do 31. prosinca 2009. Primjereno je Uredbu (EZ) br. 1210/2003 na odgovarajući način izmijeniti.
(3)
Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,
DONIJELO JE OVU UREDBU:
Članak 1.
Uredba (EZ) br. 1210/2003 mijenja se kako slijedi:
U članku 18., stavak 3. zamjenjuje se sljedećim:
„3. Članci 2. i 10. primjenjuju se do 31. prosinca 2009.”
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. ožujka 2009.

Labels: 5
14
3
18
15